Aarhus Universitet vil fjerne 745 studiepladser\n24/11/2021 KL. 08:00\nSyv uddannelser skal lukkes, og 745 studiepladser forsvinder fra Aarhus, lyder Aarhus Universitets plan for udflytning. Rektor tror fortsat ikke på regeringens udflytningsplan. Minister fastholder planen som helt nødvendig.\nAntallet af studiepladser på Aarhus Universitet i Aarhus skal reduceres med op mod 10 pct. frem mod 2030. Arkivfoto: Gregers Tycho\nAarhus Universitets (AU) ledelse lægger nu op til at fjerne 745 studiepladser.\nDermed er regeringens og Folketingets forårsplan om udflytning af studiepladser i de største byer nu konkret virkelighed.\nDet fremgår af et udspil, som AU-ledelsen har sendt i høring frem til den 6. december. I udspillet foreslår ledelsen at udflytte eller nedlægge i alt 745 studiepladser i fase et, som omfatter 6 pct. af målet, mens de resterende 4 pct., svarende til yderligere 500 pladser, skal findes i en eventuel fase to.\nRegeringen og et bredt flertal i Folketinget vedtog i maj i år planen ”Flere og bedre uddannelsesmuligheder i hele Danmark” med det formål at flytte videregående studiepladser ud af de fire største byer.\nEt af målene er, at der skal nedskaleres og udflyttes op til 10 pct. af uddannelserne i de fire største byer inden 2030.\nFor velfærdsuddannelserne er det et mål, at 60 pct. af studiepladserne ligger uden for de fire største byer i 2030.\nSom led i aftalen afsættes der ekstra penge til uddannelserne uden for de fire største byer.\nSamtidig er der vedtaget en aftale om reduktion af en række engelsksprogede uddannelser.\nDen endelige plan for udflytning skal vedtages i foråret 2022.\nDen første omgang på 745 studiepladser rammer især humaniora – eller Arts, som fakultetet hedder – der skal nedlægge i alt 315 studiepladser. Derudover er der lagt op til helt at lukke syv uddannelser fordelt over universitetet, hvilket er diakoni, kognitiv semiotik, political science, samfundsfag, erhvervssprog i virksomhedskommunikation, sygepleje (Emdrup) og jordbrug, natur og miljø.\nMed planen leverer AU-ledelsen det, som regeringen og folketingsflertallet har bestilt, men det er en plan, der groft sagt er skrevet med en pistol for panden. For universitetets ledelse er fortsat uenig i regeringens udflytningsplan.\n»Det er ikke en idé, der er groet i vores baghave, så vi er ikke umiddelbart positive over for idéen, dog er der elementer, som giver muligheder, og det er bl.a. oprettelse af en veterinæruddannelse i Foulum,« siger Brian Bech Nielsen, rektor på Aarhus Universitet.\nTror du på idéen om at flytte studerende ud af byerne?\n»Jeg tror ikke, at selve idéen om at flytte unge mennesker rundt i landet vil lykkes. Jeg kender de unge godt nok til at vide, at de nok skal finde en vej til at følge deres veje og ambitioner, og en af drømmene for mange er at opleve ungdomslivet i en af de store byer, og det ændrer den her plan ikke på,« siger han.\nKan du forstå tankerne bag forslaget?\n»Nu kommer jeg selv fra Vestjylland, så jeg forstår udmærket, at det kan gøre ondt at se, at landet over tid er kommet mere i ubalance, men urbaniseringen er en megatrend, og den kan ikke modvirkes med den slags tiltag. Man burde i stedet gøre en indsats for at sikre, at de unge efter endt uddannelse får øjnene op for de spændende job, der kan være i alle dele af landet. Det var en bedre måde at gribe det an på, og det arbejder vi også selv med,« siger rektoren.\nRektor Brian Bech Nielsen. Arkivfoto\nDyrlæger i Foulum\nIfølge planen skal de forskellige fakulteter bidrage på forskellig vis.\nPå Arts er det planen at fjerne 315 pladser og udflytte 33 pladser i Aarhus og København, hvilket samlet set svarer til 9 pct. af fakultetets optag i 2019. Udflytningen gælder efter planen kandidatuddannelsen i oplevelsesøkonomi, der flyttes til Herning, og reduktion i optaget vil bl.a. ramme fag som arkæologi, engelsk, filosofi og historie.\nPå Aarhus BSS, der bl.a. omfatter samfundsvidenskab og de tidligere handelshøjskolefag, skal 166 studiepladser skæres væk, og andre 117 skal udflyttes, og udflytningen gælder bl.a. kandidatuddannelsen it, kommunikation og organisation, der flyttes til universitetets campus i Herning.\nPå fakultetet Tech, der står for Technical Sciences og omfatter tekniske videnskaber som biologi, fødevarer, husdyrvidenskab, ingeniørvidenskab og miljøvidenskab, er det planen at udflytte agrobiologi til Foulum, hvor universitetet har lokaler og forskningsmiljøer. Flytningen sker under forudsætning af, at der som planlagt kan oprettes en dyrlægeuddannelse i Foulum, så uddannelserne tilsammen kan opbygge et stærkt fagligt miljø og et godt studiemiljø.\nPå fakulteterne Nat og Health lægges der ikke op til udflytninger, men alene reduktioner i optaget, og det gælder netto ca. 85 studiepladser på Nat og 83 studiepladser på Health.\nReduktionen og udflytningen af studiepladser vil få konsekvenser:\n»Aarhus Universitet skal nok klare sig, men konsekvensen bliver, at en række unge mennesker ikke får mulighed for at læse en universitetsuddannelse i Aarhus og de andre store byer. Så kommer der selvfølgelig muligheder andre steder, og dem skal vi gøre så attraktive som muligt,« siger Brian Bech Nielsen og fortsætter:\n»AU vil stadig være et stærkt internationalt universitet, men når man reducerer, er der faglige miljøer, der bliver svækket, ligesom vi taler om enkelte lukninger. Planen skal først være fuldt indfaset i 2030, så der er en lang periode, hvor vi kan tilpasse os, og det er for tidligt at spekulere over, hvilke konsekvenser planen kan få for medarbejderstaben. Planen for hele universitetssektoren vil desuden først være endelig på plads til foråret,« siger han og understreger, at AU som en statsinstitution selvfølgelig lever op til det, som et stort flertal i Folketinget vedtager.\nEfter reduktioner og fraflytninger vil der blive 745 færre studiepladser i Aarhus Universitets bygninger i Aarhus. Foto: Poul Ib Henriksen, Aarhus Universitet\nOlav W. Bertelsen er tillidsrepræsentant for de videnskabelige medarbejdere på Aarhus Universitet, og han kalder regeringens og folketingsflertallets plan for uigennemtænkt. Med otte universiteter fordelt i et land på Danmarks størrelse mener han, at der allerede er decentralisereret.\n»Jeg ser mere planen som et brutalt ønske om at reducere universiteternes uddannelser med 10 pct. For mig at se er det urealistisk at flytte uddannelser ud, for de unge vil til storbyerne for at studere, så man kommer til at bruge en hel masse midler på at bygge de studie- og forskningsmiljøer op, og det vil forringe den generelle kvalitet på universitetet,« siger han.\nMed færre studiepladser er der formentlig også udsigt til færre medarbejdere, men Olav W. Bertelsen ved ikke, om der bliver tale om fyringer.\n»Det er et godt spørgsmål, men hvis vi skal spare 10 pct. frem mod 2030, kommer det til at presse økonomien. Det bliver ikke nødvendigvis et stort blodbad, men det vil ramme de faglige miljøer og talentmassen, for mange af de unge forskere er ansat i tidsbegrænsede stillinger, der så ikke forlænges, og så bliver de i realiteten fyret,« siger han.\nOlav W. Bertelsen glæder sig dog over, at Aarhus Universitets ledelse ikke er gået så hårdt til værks som Københavns Universitet, der lægger op til at fjerne 1.590 studiepladser.\nStudenterrådet på Aarhus Universitet har også protesteret mod planen, som rådet på sin hjemmeside kalder »geografisk dimensionering«. De studerende frygter bl.a., at det vil øge karakterpresset på gymnasierne.\nVærre uden aftalen\nUddannelses- og forskningsminister Jesper Petersen mener, at planen er nødvendig.\n»Det er ikke nyt, at Aarhus Universitet er kritisk over for aftalen, som også stiller dem over for en stor opgave, nu hvor vi politikere blander os i, hvordan uddannelseslandskabet skal være i Danmark. Men der er 150 mandater i Folketinget bag aftalen, som skal modarbejde den tendens til centralisering, der også har været på uddannelsesområdet,« siger Jesper Petersen og fortsætter:\n»Siden 1990 er antallet af studerende vokset med 130 pct. i de fire store byer, mens væksten uden for byerne kun har været 60 pct. Derfor trækker vi nu i en anden retning, hvor mange stadig vil kunne studere i de store byer, men flere får mulighed for at tage en uddannelse, hvor de bor,« siger ministeren.\nUden aftalen vil en række mindre uddannelsestilbud lukke, mener han:\n»Alternativet til at lave den her aftale er, at centraliseringen vil få yderligere fart, for vi kommer ind i en årrække med små ungdomsårgange, og så risikerer vi, at de mindre uddannelsestilbud vil lukke flere steder i Danmark,« siger han, der opfordrer AU og andre til at spille med og udvikle nye tilbud uden for de store byer.\nAftalen er, at der skal udflyttes op til 10 pct. af studiepladserne, og Aarhus Universitets første udspil dækker ca. 6 pct. På spørgsmål, om det vil kunne godtages som nok, svarer Jesper Petersen:\n»Aftalen hedder op til 10 pct, og det er nødvendigt, at den har et vist omfang for at få effekt, men det vil være op til partierne bag aftalen at fastlægge den endelige udformning,« siger han.


Sådan automatiserer du Bacs og Faster Payments: AccessPay forklarer\nSådan automatiserer du Bacs og Faster Payments\nFor at automatisere Bacs Direct Debit-, Direct Credit- eller Faster Payments-transaktioner fuldstændigt har din virksomhed brug for to vigtige elementer:\n1. Et Bacs servicebrugernummer\n2. Adgang til et HSM (Hardware Security Module)\nHvad er et Bacs servicebrugernummer?\nA SUN (Service User Number, undertiden kaldet Originator ID) er et unikt, sekscifret nummer, som identificerer den virksomhed, der betaler eller modtager penge via Bacs eller Faster Payment-transaktioner.\nAl kommunikation med Bacs kræver en SUN, som bruges til at oprette en registrering af hver enkelt transaktion. SUN-oplysningerne gemmes også i en database, som Bacs vedligeholder.\nBanken bruger derefter SUN til at finde det firmanavn, der skal vises på betalerens eller betalingsmodtagerens kontoudtog.\nHvis kunden senere tilbagefører betalingen (i tilfælde af en Direkte debitering fejl), bruges SUN på betalingen til at identificere den virksomhed, der er ansvarlig for tilbagebetalingen.\nEt smartkort er en sikkerhedsanordning, som virksomheder bruger til at validere og autentificere elektroniske betalinger og banktransaktioner.\nDet er en enhed i kreditkortstørrelse med en hukommelseschip, som indeholder sikkerhedsnøgler, der gør det muligt at kryptere og autentificere transaktioner, når den er forbundet med en Smart Card-læser.\nDen giver et forbedret beskyttelsesniveau, men bruges af finansfolk til manuelt at godkende indsendelse af betalinger og inkassosager, og fuldstændig automatisering er derfor umulig.\n- Godkendelse foretaget af en person\n- Ingen hardware-infrastruktur\n- Billige etableringsomkostninger\n- Kort (eller poletter) kan let blive forlagt\n- Kortet skal være sat i stikket for at godkende\n- Menneskelige fejl og glemte adgangskoder\nEt hardware-sikkerhedsmodul (HSM) er en hardwarebaseret sikkerhedsenhed, der genererer, lagrer og beskytter kryptografiske nøgler. Den danner grundlaget for en sikker certificeringsmyndighed på højt niveau.\nHSM anvendes af finansielle institutioner, banker, den offentlige sektor, uddannelsesinstitutioner og virksomheder til sikker autentificering og filoverførsel og er mere robust og sikker i forhold til andre PKI-enheder som f.eks. chipkort.\nHSM giver et højere sikkerhedsniveau end sikkerhedstokens eller Smart Cards og er afgørende for "slukket" behandling af betalings- og inkassofiler. Virksomhederne kan bruge HSM i "uovervåget" tilstand, hvilket betyder, at der ikke kræves nogen menneskelig indgriben for at indsende en fil.\n- Automatiser Bacs-indberetninger - direkte gennem behandling\n- Fjernadgang offsite - hvor som helst og når som helst\n- Forbedrer effektiviteten og reducerer manuelt input\n- Helt automatiserede indsendelser uden manuelle processer\n- Beskyttelsessikker hardware\n- Kryptering med høj sikkerhed\n- Hardware på stedet kan være dyrt at installere\n- Styret af centraladministrator\n- Køb af HSM-certifikat fra banken\n- Hardwareinfrastruktur til vedligeholdelse\nMed AccessPay kan du få adgang til alle fordelene ved en cloud-baseret HSM uden at skulle investere i eller vedligeholde hardware.\nFjernforbindelse til AccessPays hostede HSM-tjeneste betyder, at du kun behøver at købe et certifikat fra din bank.\nNu hvor du kender kravene til automatisering af Bacs-betalinger og inkasso, kan du tage det første skridt!\nFå flere oplysninger om vores Bacs-godkendte software til betalinger og inkasso, tilmeld dig til en live-demo.


NOTES: Freja Beha\nJeg synes efterhånden ikke, at man kan kigge et modeblad igennem uden at støde på den 23 årige Freja Beha. Den smukke danske model er en af de største i øjeblikket og har bl.a. gået modeshows for Chanel, Valentino, Chloé, Stella McCartney, Yves Saint Laurent, Céline og et væld af andre store mærker. Jeg er selv stor fan af Freja Beha og synes, at det er vildt, at en dansk model kan blive så stor(selvfølgelig er også Helena Christensen i mine tanker) Hvis du vil vide mere om hende så klik HER. Hvad synes i om Freja Beha og hendes succes? :)\nForresten har jeg valgt nogle inspirationsbilleder frem for catwalkbilleder af Freja, da i højst sandsynlig har set hundredevis af catwalkbilleder i modemagasiner, så dette indlæg er "Freja B./Inspiration of the day"\nFreja Beha is one of the biggest models right now. And she's danish.. yea pretty proud :) What do you think about her?


Fra 1. januar 2022 vil en stor del af den forskning, innovation og vidensudvikling, der er nødvendig for, at landbrugs- og fødevareerhvervet kan levere på de store dagsordener, foregå i Seges Innovation P/S, som drives af en erhvervsdrivende fond.\n- Alt, hvad der kommer ud af det nye selskab, skal bidrage til, at landbrug og fødevareerhvervet kan levere på alle de store dagsordener, siger formanden for det nye selskab Seges Innovation Fonden, Lars Hvidtfeldt.\nSeges Innovation Fondens nye bestyrelse udgøres af godsejer Lars Hvidtfeldt, seniorrådgiver Henning Otte Hansen og senior executive Maria Kofod Larsen.\nLars Hvidtfeldt er formand for Fonden.\n- Landbrug og fødevareerhvervet i Danmark er i verden kendt for et meget højt videns- og innovationsniveau. Den position skal bevares og fortsat udvikles, også nu hvor behovet for grøn omstilling, klimareduktioner og klimatilpasninger er øverst på dagsordenen. Dette sikres bedst gennem denne nye selvstændige og uafhængige fond. Alt, hvad der kommer ud af det nye selskab, skal bidrage til, at landbrug og fødevareerhvervet kan levere på alle de store dagsordener. En udviklende bæredygtigheds kontrakt er og vil fortsat være generationernes sikkerhed for at Danmark forbliver et stort og frodigt spisekammer siger Lars Hvidtfeldt.\nSelskabet Seges Innovation Fonden er stiftet af Landbrug & Fødevarer, men bliver udskilt fra Landbrug & Fødevarer-koncernen og ejerskabet er uigenkaldeligt overdraget til Fonden. Landbrug & Fødevarer har sikret, at den nye fond har økonomi til at kunne leve selvstændigt.\nSeges Innovation er non-profit, hvilket betyder, at overskud fra kommercielle aktiviteter skal geninvesteres i ny forskning og udvikling. Seges Innovation kan sælge ydelser, men alle indtægter forbliver i Seges Innovation og geninvesteres i yderligere udviklingsarbejde.\nIfølge Lars Hvidtfeldt udpeger Seges Innovation Fondens bestyrelse bestyrelsesmedlemmer til en driftsbestyrelse, hvor flertallet er uafhængige af Landbrug & Fødevarer.\n- Jeg kan som formand for Fonden oplyse, at følgende indgår som uafhængige bestyrelsesmedlemmer: Charlotte Rønhof professionelt bestyrelsesmedlem med erfaring indenfor forskning og udvikling, Birgitte Skadhauge, forskningsdirektør, vice president, Carlsberg, adj. professor, Institut for Agroøkologi, Aarhus Universitet og Lars Johansson, professionelt bestyrelsesmedlem med bred ledelses- og organisations erfaring, siger Lars Hvidtfeldt.\nHerudover består bestyrelsen af to repræsentanter udpeget af Landbrug og Fødevarer. Det er gårdejer Anders Harck og gårdejer Lars Jonsson. Derudover vælges der primo 2022 to medarbejderrepræsentanter til bestyrelsen.\nDet er også denne bestyrelse, der ansætter en adm. direktør for Seges Innovation og herefter den øvrige direktion. Dette er en af de opgaver, bestyrelsen for Seges Innovation nu vil tage fat på.\nSeges Innovation P/S har fra etableringen 531 medarbejdere, som indtil nu har arbejdet i Seges.


Låsesmed Taastrup ⚡ Billig låsesmed i Høje-Taastrup\nDøgnvagt Låsesmed i Høje Taastrup\nHar du låst dig ude og bor i Taastrup så kan vores låsesmed Taastrup hjælpe dig indenfor kort tid. Ring og bestil hurtig oplukning eller indbrudssikring akut på telefon:\nAlt i låse, adgangskontrol, dørautomatik af Låsesmed Taastrup\nLåsesmed.dk er en låsesmed i Københavns mange bydele, vi har en låsesmed lokalt i Høje Taastrup. Hvis du har brug for en lokal låsesmed så kan du absolut bruge vores dygtige og erfarne låsesmed Taastrup.\nIngen ventetid hos vores døgnvagt låsesmed Taastrup\nHvis du har brug for en akut låsesmed taastrup ring nu\nBetingelser prisgaranti hos lasesmed.dk ved låsesmed Taastrup\nHøje–Taastrup landsby er en hyggelig bydel som er en del af Storkøbenhavn, med eget sogneråd. Landbyen Taastrup er omgivet af åbne marker. Som modsætning til landsbyidyllen er det store transportcenter Taastrup station (som billedet viser) på den anden side af jernbanen.\nVores låsesmed kører lokalt i Høje Taastrup kommune\nLåsesmed.dk og vores låsesmed Taastrup ved hvad der sidder for låse i bygningerne i denne bydel, tæt på København med alligevel en hyggelig bydel med natur.\nBrug vores låsesmed Høje Taastrup til både nye låse, låsesystemer, omkodning og andet indbrudssikring og forvent bedste service og produkter af højeste kvalitet.\nHøje-Taastrup, der nu er vokset sammen med selve Taastrup. Byen har 34.698 indbyggere (2021) hvilket betyder at bydelen er en travl bydel for vores låsesmede.\nHar du brug for en låsesmed Taastrup, så behøver du ikke lede længere, ring og få en fast låsesmed pris nu på telefon;\nHvorfor vælge os som din Låsesmed i Taastrup?\nHvis du vælger os få kan du få det meste af låseservice. Du får ikke bare almindelig låseservice, du får service hvor låsesmeden du hyrer kender dit område. Vores låsesmed Taastrup har været med i lang tid ny og sørget for at beskytte beboer i Høje-Taastrup kommune og der bliver færre og færre indbrud. Statistikken viser således;\nAt Høje-Taastrup rangerer som nummer 60 af 98 kommuner med flest indbrud pr. husstand.\nSeneste antal: 23 (0.00104 indbrud pr. husstand)\nHøjeste antal: 228 (4. kvt. 2009)\nLaveste antal: 23 (1. kvt. 2021)\nVil du også være lige så sikker som din nabo? Kontakt Låsesmed.dk og vores låsesmed i Høje-Taastrup. Vi samarbejder med Elektriker Hvidovre for at komplettere til bedste indbrudssikring i Høje-Taastrup kommune.\nLåsesmed Taastrup tilbyder billig låse inkl. montering\nProduct Brand: Serie 1200 RUKO


Dansker fører 372.000 kroners-turnering i Barcelona - Poker | www.bt.dk\nBT TV BTshop BT retter Abonnement E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Dansker fører 372.000 kroners-turnering i Barcelona\nAf Jens Mogensen, slowplay.dk Lørdag den 18. august 2012, 14:32 Se stort billede\nSelvfølgelig kan et rent verdensklasse-felt ikke bremse Hr. Varm: Simon ‘Ministerborg’ Ravnsbæk – tidligere danmarksmester i poker og Danmarks vel nok varmeste pokerspiller overhovedet. Ingen ved hvad der kan rent faktisk kan bremse den mand. Simon Ravnsbæk er netop nu delt chipleader i €50.000 Super Highrolleren i Barcelona. Han startede dagen med 630.000 og efter [...]\nSelvfølgelig kan et rent verdensklasse-felt ikke bremse Hr. Varm: Simon ‘Ministerborg’ Ravnsbæk – tidligere danmarksmester i poker og Danmarks vel nok varmeste pokerspiller overhovedet.\nIngen ved hvad der kan rent faktisk kan bremse den mand.\nSimon Ravnsbæk er netop nu delt chipleader i €50.000 Super Highrolleren i Barcelona.\nHan startede dagen med 630.000 og efter lidt over en times spil af dag 2 er den stack nu vekslet til svulstige 1,4 millioner chips.\nFor cirka 10 minutter siden kylede det danske varmeværk Timothy Adams ud af turneringen.\nLæs også: Ravnsbæk på toppen af Barcelona: – Bør man være utilfreds?\nPokernews.com beretter om en raising-war mellem Adams og Ravnsbæk, og det endte med at blive all in preflop. Adams kunne vise to 6′ere op, men de var ikke godt inde mod Ravnsbæks to konger, og hvis Adams troede, at han kunne suge Ravnsbæk i den pot, er der nogen, der trænger til at forklare Adams om hvordan den virkelige verden hænger sammen.\nSpritnye chipcounts for turneringen kan du se lige her


Service Mercedes S420 - Find det bedst og billigst her - Find dit nye autoværksted\nService Mercedes S420 – Find det bedst og billigst her\nDet er en god ide, at du holder øje, hvornår serviceen i din Mercedes S420 skal skiftes. På den måde er du sikker på, at du kan køre sikkert og forsvarligt i din bil. I denne artikel kommer vi ind på, hvornår du skal skifte din service, hvor du kan få en service henne, hvad du skal tænke over, når du skal have en service, og om du skal vælge et specialværksted eller et lokalt værksted.\nDet er derfor altid bedre at få skiftet serviceen i din Mercedes S420 en gang for mange end en gang for lidt. På den måde er du sikker på at kunne køre forsvarligt i din bil i mange år fremover.\nDer findes flere værksteder, der har specialiseret sig i Mercedes S420 biler. Hvis du skal have skiftet service eller er i tvivl om, om du skal have skiftet service, er det derfor oplagt, at du tager til en af dem. De kan nemt fortælle, om der er noget i vejen med serviceen og vil typisk også have en service på lager, der passer til din bil. Hvis det er et generelt værksted, kan det være, at de skal bruge tid på at bestille en service hjem, der passer til lige præcis din bil. Det kan være med til at gøre, at det kan tage længere tid at få skiftet din service.\nSom nævnt ovenfor kan det være en god ide, at du tager et til Mercedes S420 værksted, når du skal have skiftet din service. De vil have styr på alt i forbindelse med serviceen og din bil i øvrigt. Men hvis du bor langt fra et Mercedes S420 værksted, kan det være fristende for dig at tage det lokale autoværksted i stedet. Men er det en god ide?\nDet lokale værksted vil typisk også have en bred viden om de forskellige biltyper og kan fortælle dig, om du har brug for en service eller ej. De kender biler indgående, men kender måske ikke lige præcis din Mercedes S420 model meget indgående. Det handler altså om, om du vil til en generalist eller en specialist.\nMercedes S420 ved Mercedes S420 værkstedet er, at de vil have styr på din bilmodel. De ser kun på Mercedes S420 modeller hele dagen, og det gør, at de kender din model godt. De ved, hvad der plejer at være problemet med den �” også når det kommer til serviceen. Hvis der ikke er for langt til det nærmeste specialværksted, bør du vælge det. Hvis der er for langt, eller hvis du synes, at specialværkstedet er for dyrt, er der ingen skade sket i at vælge det lokale værksted. De kan også hjælpe dig.


Materiale | Sommer i Skoven | HvidovreBibliotekerne\nAf Ulf Stark (2016)\nDet er sommer i Skoven og kaninerne glæder sig til midsommer. Det bliver et frygteligt uvejr, og dyrene må søge ly hos nissen Vrisse. Efter uvejret finder Vrisse kaninen Aki, der er døden nær. Elverpigen helbreder Aki, og så er der både bryllup og midsommerfest i Skoven.\nEmner kaniner kærlighed nisser skove sommer uvejr\nkaniner, kærlighed, nisser, skove, sommer, uvejr\nEva Eriksson, Kina Bodenhoff\nDejligt gensyn med dyrene og nissen Vrisse fra . Denne bog er fuldt på højde med den forrige, den er velskrevet og god at læse højt. Det hele foregår i et skønt og roligt tempo, med plads til både dramatiske hændelser og stille undren. Eva Erikssons illustrationer er varme og charmerende og hensætter læseren til svensk skovidyl, befolket af dyr og væsener fra folkloren. Ulf Stark og Eva Eriksson er et stærkt makkerpar, der klæder hinanden


TEMA – Konfirmation – Tilpasning af stempler + Video | Hobbyboden Scrapworld's Blog\nVi er midt i konfirmations sæsongen og der vrimler snart med nybagte “voksne”. Selvfølgelig skal de have nogle hjemmelavede kort til at hjælpe dem ind i de voksnes rækker.\nHer er et af de mere romantiske og søde kort. Kan bruges til den mere couture bevidste konfirmand, som følger godt med i modeverdenen eller har en drøm om at blive modedesigner. Eller til en konfirmand, som er glad for pastel og blomster.\nJeg har brugt stemplet “Une Danseuse“ fra Carebelle Studio. Jeg har klippet stemplet itu for at tilpasse det mine ønsker og behov. På trods af dette, kan jeg altid “samle” det igen og bruge det som oprindeligt tiltænkt. Se med i denne korte video….\nStemplet fra Carabelle Studio minder mig meget om min mors design skitser. Da jeg var pre-teenager uddannede min mor sig til designer og tilskærer. Jeg fulgte meget med i hendes kreative proces og tegning af couture designs. Stregerne i dette stempel af Carebelle Studio er for mig lig med couture design skitser. Den løse hånd, lette strøg og frie sketch.\nJeg har valgt at heat embosse mit stempel og tekst med Ranger Super fine embossing pulver. Ved at bruge mit EK Succes Powder Tool inden stempling får jeg et perfekt resultat. Powder Toolet fjerner den statiske elektricitet, som får pulveret til at hænge ved alle mulige uønskede steder. Se lige hvor knivskarp teksten er blevet!\nTekststemplet er fra Gitte’s eget design og hedder “Livets store mærkedage“. Design papiret har jeg die-cuttet ved at bruge et af mine absolut top favorit dies – nemlig frame die sættet “Double Stitched Rectangles” fra tyske Create A Smile, som passer perfekt til A6 kort. Ikke mere noget med at bøvle med de amerikanske die størrelser 🙂\nKort, TeknikkerGittes egne stempler, heat embossing, konfirmation, kort, video\n2 thoughts on “TEMA – Konfirmation – Tilpasning af stempler + Video”\n10. april 2018 kl. 8:59\nFlot kort og en god vejledning med at “ødelægge” et stempel 😀\nTak Jette 🙂 Altid dejligt at få lidt feedback på video’erne.


44.000 km. hjem - Vesthimmerlands Gymnasium og HF\n44.000 km. hjem …\nTre friske piger vender i begyndelsen af januar næserne hjemad mod den anden side af kloden. Det drejer sig om Isobel, 18 år, fra Brisbane i Australien, Grace, 17 år, fra en by på Aalborgs størrelse i nærheden af Melbourne i Australien og Marie, 16 år, fra San Jorge i Argentina.\nDe har i det sidste år været udvekslingsstudenter på Vesthimmerlands Gymnasium & Hf; - i efteråret endda med 2 drenge – Taichi fra Japan og Luis fra Ecuador.\nFælles for de tre piger er, at de alle har haft et særdeles godt ophold i Danmark med dejlige udvekslingsfamilier og eventyrlige skoledage på det vesthimmerlandske gymnasium.\nIsobel er klar i spyttet, da hun konstaterer, at hun i den grad kommer til at savne Danmark, mens Grace især påpeger, at de danske kager har gjort et usædvanligt indtryk, ligesom Maria allerede er begyndt at drømme om den danske brune sovs.\nDen lange vej til Vesthimmerland?\nDet var noget af en rejse, de tre piger skulle ud på for at starte deres udvekslingsophold i Vesthimmerland. Og for især to af pigerne var det lidt af et tilfælde, at destinationen blev Danmark. Argentinske Maria havde slet ikke Danmark i tankerne, da hun skulle ønske, hvilket land hun gerne ville til, men et pludseligt kendskab til en dansk udvekslingsstudent og et konkret tilbud om ophold i Danmark afgjorde valget. Og australske Grace havde blot tilkendegivet, at hun ønskede et år i Europa, hvilket resulterede i Danmark.\nFor den anden australske pige, Isobel, var Danmark imidlertid mere i overensstemmelse med hendes oprindelige ønske. To af hendes bedsteforældre har således boet flere år i Danmark, hendes moder har været på ophold i Sverige, ligesom Isobel i 2011 var på ferie her i landet. Og derfor stod Danmark som et muligt opholdssted på hendes ønskeliste.\nIngen af de tre piger har på noget tidspunkt fortrudt, at det blev Danmark og helt konkret Vesthimmerland, at de skulle tilbringe udvekslingsåret i. Tværtimod er de alle begejstret og tager hjem med fantastiske oplevelser printet i deres hjerter.\nAt bo i Vesthimmerland\nDe tre piger har hver for sig boet hos 3 udvekslingsfamilier i løbet af deres år her på egnen. Og hos alle familier har de oplevet en sådan gæstfrihed og varme, at det falder pigerne naturligt, at omtale dem som mor, far, søstre og brødre.\nI begyndelsen foregik kommunikationen i familierne fortrinsvis på engelsk, men for alle tre gælder det, at der i dag næsten kun tales dansk suppleret med fagter og enkelte engelske gloser.\nFør Isobel kom til Danmark, var hun elitesportsudøver og brugte 16 ugentlige træningstider på formaterings-kunstskøjteløb, der bl.a. sikrede hende en plads på det australske landshold.\nDesværre er der kun blevet tid til en ugentlig træningstid under hendes danske ophold, men hun er klar til at klø på med skøjteløbet, når hun kommer hjem til Australien igen.\nMaria bruger bl.a. fritiden på at synge i gymnasiets kor og gå til fitness, mens Grace nyder by besøg med venner i Aalborg.\nOg venner har de alle tre en del af. I første omgang var det næsten udelukkende venner fra deres vesthimmerlandske gymnasium, men nu har de også fået tætte kontakter til andre udvekslingsstudenter fra alverdens lande.\nForskelle og ligheder i skolegang mellem Danmark og hjemland\nFor alle tre piger har der på flere områder været tale om en kulturel omvæltning at komme fra hjemlandets skolesystem og så blive elev på Vesthimmerlands Gymnasium & HF.\nForskellene kan dog også være inde for samme lands grænser. Således kan de to australske piger fortælle om meget forskellige skoleoplevelser, da det australske skolesystem varetages decentralt af landets enkelte stater. Isobel kan således fortælle om en skole, hvor man bliver fastholdt i børnerollen, hvilket måske kan skyldes, at gymnasieskolen i hendes stat spænder over 7. til 12. skoleår. Hvorimod Grace har erfaringer med et skolesystem, der mere ligner det danske gymnasium, og hvor eleverne behandles som voksne, hvilket måske kan forklares med, at i hendes stat er der en senior-highschool fra 10.-12. skoleår. For begges vedkommende er en typisk australsk skoledag lig den danske med en skolegang fra kl. 8:00 til ca. 15:00.\nFor argentinske Maria synes den danske skoledag utrolig lang, idet hun derhjemme oftest får fri lidt over middag og derfor kan nå hjem og spise varm middagsmad. Og når de har idræt foregår det altid kønsopdelt og om eftermiddagen efter siesta-pausen, hvor man klæder om derhjemme.\nAlle tre piger er meget begejstret for forholdet mellem lærer og elev i det danske, hvor man er på fornavn med læreren og oplever personlige interesserede undervisere. Såvel i Argentina som i Australien er man på efternavn med ens lærer, og kommer man f.eks. til at bande foran en lærer, fører det til repressalier som f.eks. tvunget weekendarbejde på skole.\nDerfor spidsede Isobel forskrækket munden, da hun, i en af hendes første skoledage på det danske gymnasium, oplevede, at en elev bandede af sin computer foran en lærer. Og stor var hendes forundring, da hun registrerede, at læreren overhovedet ikke reagerede på ederne. Samme Isobel blev endnu mere forundret, da hun kort tid efter oplevede en lærer, der selv bandede og svovlede i en time.\nAf andre forskelle mellem det australske og danske gymnasiale system nævner Isobel, at drenge og piger holder sig noget mere for sig selv i Danmark end i hjemlandets skole, ligesom hun med interesse har registreret, at man holder fast i klassestrukturen her i landet, hvor hun selv kommer fra en hverdag, hvor man sidder sammen med forskellige elever alt efter, hvilket fag man har.\nAlle tre piger samstemmer omkring et punkt, hvor vi kunne lære af deres landes skolesystemer; - nemlig brug af skoleuniformer.\nIsobel i skoleuniform på fysikholdet i Australien\nSåvel i Argentina som i Australien går eleverne i skoleuniformer, og hvis vi indførte samme ide i Danmark, ville megen rivalisering og unødige bekymringer kunne undgås.\nOg her et foto fra Grace om skoleuniformer i hendes australske skolesystem\nUnder deres skoleophold på Vesthimmerlands Gymnasium & Hf har pigerne været tilknyttet hver deres klasse, men 1-2 gange om ugen har de dog mødtes i et undervisningslokale med Helle, som skolen har ansat til at lære dem dansk.\nDisse seancer har de tre piger været meget glade for, og samtalen med pigerne afslører også, at disse dansk-forløb har givet pote, for dialogen foregår på flot dansk.\nDansk jul og nytår; og så er det hjem\nGrace, Isobel og Maria når lige at mærke den danske jul og det festlige nytår, inden tur går hjem i starten af januar, hvor et handelsstudie på universitetet venter Isobel, mens Grace og Maria skal færdiggøre deres gymnasiale uddannelser.\nAlle pigerne krydser fingre for en hvid jul, som vil være prikken over forventningerne til en hyggelig dansk jul.\nFra deres hjemlande er de vant til juletræer, men blot i plastic, og de kender også til julegaver, der dog gives på forskellige tidspunkter. Andestegen kender de ikke til, men Isobel kan dog fortælle, at de – i Australien – er vant til bl.a. at få kalkun juleaften, ligesom julen også i såvel Argentina som i Australien er en lejlighed til at samle familien.\nNår den sidste nytårsraket har oplyst nattehimlen, og vi har vænnet os til et nyt år, krammes der for sidste gang, inden turen går mod lufthavnen og tusinder af kilometre i luften.\nOg i den henseende er der ingen tvivl om, at de danske værtsfamilier, venner, klassekammerater og lærere vil savne de tre gæve piger og deres smittende humør.\nGrace, Isobel og Maria lover dog, at når deres fly letter med kurs mod Australien eller Argentina, vil de kærligt vinke ud af flyvinduerne og i deres stille nynne den gamle, berømte sang: We'll meet again, Don't know where,don't know when,But I know we'll meet again, some sunny day.


NFL info – Draftday.dk\nTag: NFL info\nFifth year option – det store overblik\ni 2011 underskrev de 32 førsterundevalg for første gang fireårige aftaler med en holdoption på et femte år – den såkaldte “fifth year option”.\nInden den 2. maj kl. 21.00 amerikansk tid skulle holdene afgøre, om de ønskede at gøre brug af option og således holde på deres førsterundevalg til og med 2015.\nNedenfor følger en oversigt over, hvilke hold der har valgt at bruge optionen, og hvilke der ikke har valgt at bruge optionen, men først et par vigtige facts omkring “fifth year option” eller “femteårs-optionen”, som jeg vælger at fordanske det til.\n* Valg 1-10 vil i 2015 blive betalt svarende til, hvad et transition tag koster for den respektive position i 2014.\n* Valg 11-32 vil i 2015 blive betalt gennemsnittet af den løn, som valg 3-25 har modtaget på deres respektive position.\n* Lønnen i 2015 er pt. ikke garanteret og garanteres kun i tilfælde af, at en spiller bliver så skadet, at han ikke kan spille i 2014 og 2015. Det sker uhyre sjældent, og derfor er risikoen minimal.\n* Lønnen bliver fuldt garanteret ved starten på ligaåret i marts 2015. Det vil sige, at NFL-holdene har fra starten af maj 2014 til marts 2015 til at bestemme, om de ønsker at betale for det femte år. Hvis ikke kan de kvit og frit fyre den givne spiller.\n1. Carolina Panthers – QB Cam Newton (Ja)\nPanthers’ general manager Dave Gettleman har tidligere udtalt, at holdet vil gøre brug af femteårs-optionen og holde på Newton. En no-brainer men Panthers og Newton forlænger formentligt samarbejdet længe inden det femte år træder i kraft.\n2. Denver Broncos – LB Von Miller (Ja)\nMiller har været i karantæne for overtrædelse af ligaens misbrugspolitik, og han rev korsbåndet over i december sidste år. Alligevel har Broncos, ifølge Mike Kliss fra the Denver Post, klogt nok valgt at gøre brug af femteårs-optionen, og holder på Miller i 2015 for “beskedne” 9,754 millioner dollars. 35 sacks i 40 kampe er ikke til at tage fejl af.\n3. Buffalo Bills – DE Marcel Dareus (Ja)\nBills’ general manager Doug Whaley annoncerede i slutningen af april, at holdet bruger fifth year option, så Dareus er på kontrakt til og med 2015. Whaley sagde ved den lejlighed, at Bills lige nu fokuserer på draften og vil tage hånd om en forlængelse af Dareus’ kontrakt senere.\n4. Cincinnati Bengals – WR A.J. Green (Ja)\nGreen har været en af ligaens bedste receivers, siden han blev valgt i 2011, så selvfølgelig holder Benglas på deres angrebsprofil. Alt andet ville ikke give mening, og Bengals annoncerede det allerede to uger inden deadline.\n5. Arizona Cardinals – CB Patrick Peterson (Ja)\nLigesom Bengals var Cardinals ikke sen til at annoncere, at de holder på Peterson i det ekstra år. Cornerbacken har været en af NFL’s bedste på sin position, siden han kom ind i ligaen, og Peterson står derfor til en ny, stor kontrakt i løbet af de næste år.\n6. Atlanta Falcons – WR Julio Jones (Ja)\nTrods flere større og mindre skader til Jones har Falcons valgt at holde på deres dynamiske angrebsprofil i det femte år. Jones har ligesom Green været alle pengene værd, når han har været skadesfri.\n7. San Francisco 49ers – LB Aldon Smith (Ja)\nFørst lød meldingerne på, at 49ers ikke ville gøre brug af femteårs-optionen, men kort før deadline valgte San Francisco alligevel at beholde Smith til og med 2015. Smith har lavet 42 sacks i 43 kampe men har haft et hav af off field issues og har været i karantæne. 49ers har købt sig lidt tid til at finde ud af, om de vil holde på Smith mere end blot i 2014.\n8. Tennessee Titans – QB Jake Locker (Nej)\nTitans vil ifølge Jim Wyatt ikke gøre brug af deres femteårs-option, og dermed kan Locker være i gang med det sidste år i Tennessee. Skader og skuffende spil er formentligt årsagen til, at Titans ikke vil gamble med en potentiel garanteret løn på ca. 14,5 millioner dollars.\n9. Dallas Cowboys – OT Tyron Smith (Ja)\nTyron Smith har været alt, hvad Dallas kunne håbe på, og det betaler uden at blinke de 10 millioner dollars, som Smith står til at få i 2015. Parterne vil formentligt arbejde mod en forlængelse inden da.\n10. Jacksonville Jaguars – QB Blaine Gabbert (Nej)\nGabbert blev tidligere i offseason handlet til San Francisco 49ers, og de har dermed overtaget hans kontrakt og kan holde på ham til 2015. Det har holdet tilsyneladende ikke valgt at gøre, da der ikke er kommet nogen melding fra 49ers – som der gjorde med Smith – om, at de har gjort brug af femteårs-optionen.\n11. Houston Texans – DE J.J. Watt (Ja)\nWatt har været en superstjerne, siden han kom ind i ligaen, og Houston kan holde på sackmesteren til små syv millioner dollars i 2015. Watt, der har lavet ligaflest 31 sacks siden 2012, og Texans vil arbejde på at forlænge samarbejdet. Field Yates fra ESPN rapporterede nyheden\n12. Minnesota Vikings – QB Christian Ponder (Nej)\nVikings har ikke annonceret, at de ønsker at bruge fifth year option til at holde på Ponder. Det er logisk, da det formentligt kun er et spørgsmål om tid, før Ponder er færdig hos Vikings.\n13. Detroit Lions – DT Nick Fairley (Nej)\nTidligere på foråret bekræftede Lions, at de ikke vil bruge femteårs-optionen til at holde på Fairley. Dermed er den defensive lineman i et kontraktår, og det håber Lions vil motivere Fairley.\n14. St. Louis Rams – DE Robert Quinn (Ja)\nSmå syv millioner koster det Rams at holde på Quinn i 2015, men forvent at parterne forlænger samarbejdet inden da. Quinn har lavet 34,5 sacks på blot tre sæsoner og lavede 19 styks sidste år. Siden 2012 har kun J.J. Watt (31) lavet flere sacks end Quinn (29,5).\n15. Miami Dolphins – OC Mike Pouncey (Ja)\nPouncey har udviklet sig til en af ligaens bedste centere, så selvom han var en del af “Jonathan Martin”-skandalen, har Dolphins valgt at beholde ham til 2015.\n16. Washington Redskins – LB Ryan Kerrigan (Ja)\nKort før deadline valgte Redskins at gøre brug af femteårs-optionen, og derfor spiller Kerrigan i Washington til og med 2015.\n17. New England Patriots – OT Nate Solder (Ja)\nSolder har været en stabil ankermand for Patriots på venstre tackle. Solder har været ramt af småskader hist og her, men Patriots betaler ifølge Jason La Canfora gladeligt de 7,5 millioner dollars, det koster at holde på deres førsterundevalg til 2015.\n18. San Diego Chargers – DE Corey Liuget (Ja)\nLiuget har været fast starter siden 2011 og bliver hos Chargers til og med 2015. Den 6’2 og 300 pund store lineman står nu til en løn på små syv millioner dollars i det sidste år af sin kontrakt. Field Yates fra ESPN var først med nyheden.\n19. New York Giants – CB Prince Amukamara (Ja)\nAmukamara startede sidste år alle 16 kampe for første gang i sin karriere, og derfor har Giants logisk nok valgt at gøre brug af deres klausul, så de holder på cornerbacken til og med 2015.\n20. Tampa Bay Buccaneers – DE Adrian Clayborn (Nej)\nDet tidligere college-talent synes at være på vej ind i det sidste år hos Bucs, idet Tampa Bay ifølge Jenna Laine har valgt ikke at gøre brug femteårs-optionen.\n21. Cleveland Browns – DT Phil Taylor (Ja)\nBrowns ventede helt til nær ved deadline, før de annoncerede, at de holder på Taylor til og med 2015. Taylor har været fast starter hos Bucs siden sit rookieår, og han er nu på kontrakt de kommende to sæsoner.\n22. Indianapolis Colts – OT Anthony Castonzo (Ja)\nCastonzo har startet alle de 44 kampe, han har spillet for Colts, så selvfølgelig har Indianapolis valgt at holde på deres venstre tackle i endnu en sæson. Will Brinson fra CBS Sports rapporterede nyheden.\n23. Philadelphia Eagles – OG Danny Watkins (ikke aktuelt)\nWatkins blev fyret før sidste sæson, og derfor er fifth year option ikke aktuel.\n24. New Orleans Saints – DE Cameron Jordan (Ja)\nJordan var det første af to Saints-førsterundevalg, og Sean Payton og co. har valgt at beholde ham til og med 2015. Field Yates rapporterede nyheden.\n25. Seattle Seahawks – OT James Carpenter (Nej)\nTil trods for at Carpenter startede i Super Bowl tilbage i februar og i alt har startet 26 af 32 kampe, så har Seahawks valgt ikke at gøre brug af deres option for at holde på Carpenter.\n26. Kansas City Chiefs – WR Jonathan Baldwin (Ikke aktuel)\nBaldwin blev sidste år handlet til San Francisco 49ers, og de overtog derfor hans kontrakt. Den restrukturerede parterne tidligere på foråret, og derfor er det ikke aktuelt at gøre brug af femteårs-optionen.\n27. Baltimore Ravens – CB Jimmy Smith (Ja)\nSmith bliver ifølge Field Yates fra ESPN hos Ravens til og med 2015, og han står til en løn på små syv millioner dollars i det sidste år af sin kontrakt. Kan Smith fortsætte sin udvikling, så kan den løn vise sig at være “peanuts” for en af ligaens bedste unge cornerbacks.\n28. New Orleans Saints – RB Mark Ingram (Nej)\nMens Saints har valgt at holde på Jordan, så har de takket nej til at bruge femteårs-optionen til at holde på Ingram. Førsterundevalget har skuffet i sine tre år i ligaen og har blot løbet for 1462 yards.\n29. Chicago Bears – OT Gabe Carimi (ikke aktuel)\nCarimi blev sidste år fyret af Bears, og derfor er det ikke aktuelt med femteårs-optionen.\n30. New York Jets – DE Muhammad Wilkerson (Ja)\nEt af de allerbedste valg i første runde af 2011 NFL Draft. Selvfølgelig har Jets valg at holde på den dygtige defensive lineman, der står til en 2015-løn på små syv millioner dollars. Ifølge ESPN’s Rich Cimini er Wilkerson stærk kandidat til en kontraktforlængelse.\n31. Pittsburgh Steelers – DE Cameron Heyward (Ja)\nHeyward startede ikke en eneste kamp i de to første sæsoner, men sidste år fandt han vej til startopstillingen i 13 af 16 kampe. Steelers giver ham et ekstra år til at bevise, at han er fremtidens mand.\n32. Green Bay Packers – OT Derek Sherrod (Nej)\nSherrod har tilbragt mere tid på lægebriksen og kondicyklen end på banen. De mange skader har betydet, at Sherrod kun har spillet 12 kampe i de tre første sæsoner, og derfor er det ingen overraskelse, at Packers ikke gambler og benytter sig af femteårs-optionen.\nJacob Nørtov\tNFL\tLeave a comment 03/05/2014 - 13:29 7 Minutes\nNFL ændrer på flere regler\nNFL har onsdag vedtaget flere regelændringer.\nFor det første har ligaen vedtaget at udvide højden på de gule målstænger med fem feet for at gøre det lettere for dommerne at vurdere, om et field goal-forsøg/ekstra point-forsøg er godt eller ej.\nLigaen har også vedtaget at opsamling af en løs bold (fumble recovery) nu kan blive gennemset via video.\nDet kaldes den såkaldte “Navorro Bowman”-regel, fordi San Francisco 49ers-linebackeren i NFC-finalen tog bolden fra Seattle Seahawks’ wide receiver Jermaine Kearse, inden Bowman blev ramt hårdt på knæet, rev korsbåndet over og røg til jorden med bolden i hænderne.\nUmiddelbart efter fløj spillerne over Bowman, og Seahawks’ Marshawn Lynch kom op med det ovale læder. Et sådan spil vil nu kunne blive gennemset for at sikre, at det rigtige hold ender med bolden.\nVedtaget er også, at spilklokken fremover vil fortsætte med at køre efter en quarterback-sack.\nDerimod blev det nedstemt, at alle typer af spil kan gennemses, at flytte kick off til 40-yard linjen, at flytte ekstra point til 25-yard linjen og at et ubegrænset antal spillere kan placeres på injured reserve designated to return-listen.\nJacob Nørtov\tNFL\tLeave a comment 26/03/2014 - 17:53 1 Minute\nEr du opdateret? Her er de nyeste regler\nNæsten som vanligt har NFL en foretaget en række regelændringer, og for 2012-sæsonen er følgende nu gældende:\nDe nuværende regler for straffen er blevet udvidet, så det også gælder for defensive spillere i forbindelse med crackback blokeringer. Alle spillere, der er beskyttet af reglerne for crackback blokeringer, vil nu blive betragtet som forsvarsløse spillere.\nUd over ikke at måtte blokere en defensiv spiller under hoften eller i ryggen, vil det desuden i fremtiden være ulovligt at blokere en forsvarsspiller i hoved-, nakke- og halsregionen, ligesom det ikke vil være tilladt at “lede” med hjelmen i sin blokering.\nNFL har desuden præciseret reglen om blindside blokeringer. Tidligere var der tale om en blindside blokering, når en blokeret spillere bevægede sig mod sine egen baglinje (eks. i forbindelse med returns). Den definition er nu blevet udvidet til også at gælde, når en blokeret spiller bevæger sig parallelt med sin egen baglinje.\nAlle unnecessary roughness udløser en straf på 15 yards.\nI fremtiden vil det kun være replay officials, der kan kræve specifikke turnovers gennemset. Det drejer sig om interceptions, fumble eller bagudrettet kast som modstanderne får fat i eller som ryger ud af end zone samt hvis et muffed spark fra scrimmage (succesfuldt onside kick) bliver generobret af det sparkende hold. I princippet betyder det, at head coaches ikke skal smide det røde flag for at se en af de turnovers igennem, hvis der er tvivl. På linje med at alle scoringer nu bliver gennemset.\nVil nu blive kaldt som dead-ball straf i stedet for en live-ball hændelse, hvor angrebet stadig fik snappet bolden. Det betyder, at angrebene ikke længere vil have et “gratis spil” men også, at forsvarene ikke bevidst kan smide ekstra spillere på banen for at køre tid af klokken i slutningen anden eller fjerde quarter. Fejlen giver en straf på fem yards.\nDe overtidsregler, der har været gældende i slutspillet de seneste to sæsoner, vil nu også gælde i den regulære sæson. Det betyder, at den traditionelle sudden death er et overstået kapitel og alle kampe nu afvikles under modificeret sudden death. Det betyder i praksis, at hvis det hold, der har bolden først i overtiden kun scorer et field goal, får det andet hold også chancen. Scores der derimod et touchdown (som i slutspilskampen mellem Denver Broncos – Pittsburgh Steelers) på allerførste possession er det game over.\nTab af down for at sparke til bold\nI fremtiden vil et hold miste en down, hvis det sparker til en løs bold. Samme regler har været gældende i college football.\nDraftday.dk\tNFL\tLeave a comment 05/09/2012 - 11:55 2 Minutes


IVÆKST Bloggen: Fra 2017 skilles fårene fra bukkene | IVÆKST\nEnhver iværksætter ved (forhåbentligt) efterhånden, at de skal gøre brug af online markedsføring, hvis de skal have vækst i deres virksomhed.\nMen til trods for, at der findes så mange værktøjer online, guides og bøger som du kan bruge, kurser du kan tage til, og mange talentfulde eksperter som kan hjælpe dig, så skal du vide, at online markedsføring bliver sværere med tiden.\nJa, du læste rigtigt – online markedsføring bliver sværere med tiden, og fra 2017 skilles fårene fra bukkene. Så hvis du ikke vil tabe til konkurrenten og spilde en masse penge, så spids ører nu!\nLad mig først forklare baggrunden for dette skræmmende indlæg. Nu har jeg været i AdWords verden i rigtig lang tid, og én af de første kunder, som jeg udarbejde Google AdWords annoncer for, var i 2005, som solgte legepladser.\nDengang var en gennemsnitlig klikpris på Google AdWords helt nede på 0,40 kr. på ordet ”legeplads”\nDvs. 100 klik på hans annonce kostede sølle 40 kr.\nI dag foreslår Google AdWords en klikpris på cirka 27 kr.!\nDvs. 100 klik på ordet ”legeplads” vil koste 2.700 kr.!\nFor 5 år siden var gennemsnitsprisen på et klik på ordet ”bedemand” knap 23 kr. I dag foreslår Google AdWords en klikpris på 99 kr.\nFor 2 år siden var gennemsnitsprisen på et klik på ordet ”konferencecenter” omkring 30 kr. I dag foreslår Google AdWords en klikpris på 70 kr.\nHer kommer spørgsmålet til en million\nHvordan tror du, at markedet ser ud om 1 år?\nI februar 2016 ændrede Google måden at vise sine resultater på. Før i tiden havde de 3 AdWords annoncer over søgeresultaterne og cirka 5-7 annoncer ude i højre side. Men de har fjernet annoncerne i højre side og har i stedet øget en ekstra i toppen. Dvs. nu ser du typisk 4 annoncer øverst på Google, hvilket bl.a. er med til at skubbe de organiske resultater længere nede. Googles argument er, at det skulle gøre auktionen billigere, men alle dem som jeg har talt med, forudser blot, at auktionen stiger med tiden. For nu gælder det virkelig for alvor at være blandt top 4, og derfor vil klikpriserne for disse placeringer også stige.\nHvad betyder det så for annoncører?\nDet betyder ganske enkelt, at du skal forvente hård konkurrence og budgetter, som du måske ikke kan være med på, og lad mig desværre tegne et dystert billede.\nHvis du er en bogholder, så skal du forvente en gennemsnitlig klikpris på 70 kr. nu. Hvis din hjemmeside konverterer med 1 %, altså at du skal have 100 kliks, før du får et salg, så vil det betyde, at en ny kunde vil koste dig 7.000 kr.!\nDet lyder ikke som en god forretning – eller gør det?\nBogholderen vil nok sige: ”Det kommer helt an på, hvor meget kunden køber for, og hvor lang tid kunden bliver”\nDet er også ganske korrekt, for nu og fremover SKAL du fokusere på livstidsværdi, også kaldet Customer LifeTimeValue som jeg skriver om i min nye bog Marketingbogen 2.0\nHvis det er en lille ordre eller en kunde, som blot er der i en kort periode, så er det en dårlig forretning.\nHvad hvis det er en kunde, som køber bogføring for 5.000 kr. pr. md. og er kunde i min. 3 år? Så taler vi pludselig om, at du har givet 7.000 kr. for at få en ordre på 180.000 kr. – så er det måske alligevel et røverkøb?\nJeg kan fortsætte med utrolig mange eksempler, men de kloge hoveder siger, at man ikke skal skrive for lange indlæg, so I better wrap it up.\nForvent, at klikpriser stiger på Google, og at det bliver dyrere at få en kunde.\n1. Definér, hvad en kunde er værd for dig på sigt og allokér en værdi på hvert søgeord. Der er meget forskel på livstidsværdien af søgeordet ”bogholder” kontra ”årsregnskab”, da sidstnævnte søgeord sagtens kan være en lille engangsordre.\n2. Hav styr på din tracking. Det er så utrolig vigtigt, at du har sat Google Analytics korrekt op, så du sporer alt på din hjemmeside, og du kan se, hvor dine kunder kommer fra.\n3. Vær disciplineret med din markedsføring. Du skal allokere tid til det, og du skal tage det MEGET seriøst. Selv hvis du gør brug af en AdWords ekspert, så er det vigtigt, at du løbende involverer dig mere i optimeringen.\nGør dig selv en kæmpe tjeneste og ram rigtigt første gang. I min nye bog, Marketingbogen 2.0, viser jeg en komplet proces fra at købe et domæne, bygge AdWords til analyse og optimering. Hele guiden er en manual med illustrationer, og du ser en komplet showcase. Med bogen undgår du at lave dumme fejl, og du lærer at være effektiv og spare rigtig mange penge på din online markedsføring.


Nu forstår jeg det! | Nyt Liv\nNæste indlæg: Vor Fader, du som er i himleneForrige indlæg: Guds syndebuk\nUgens vidnesbyrd, uge 28 2019. ApG 10,34-35.\nNu forstår jeg, at Gud ikke gør forskel på nogen, men at han i et hvilket som helst folk tager imod den, der frygter ham og øver retfærdighed (ApG 10,34-35).\nMange, som læser “ugens vidnesbyrd”, er opvokset i et kristent hjem. Man er opdraget til at komme i søndagsskole/børnekreds, junior- og ungdomsarbejde. Noget, vi ikke må underkende værdien af.\nMåske føler du ikke nogen glæde ved at læse “ugens vidnesbyrd” eller Guds ord? Du kan ikke takke for, at Jesus døde for dig. Hvad mangler du?\nDen loviske kristendom stjæler glæden over at være frelst af nåde alene! Loven giver ikke åndeligt liv.\nMange er opdraget med det formål, at man skal aflægge de værste unoder som for eksempel ikke at bande eller stjæle og så vise sig pænt udadtil.\nMen det er ikke nok at leve kristeligt. Det er ikke nok at have stamtavlerne i orden. Det er ikke nok at sige noget fra Bibelen eller synge kristne sange.\nDu må ind i lyset, hvor synden og det bedrageriske hjerte afsløres. Inde i lyset er Jesus med sin frelse!\nMå Gud få lov til at komme til med lyset. Åbne vore øjne, så vi ser det mørke, som vi er i, så lyset kan lede os hen til Jesus.\nDer er én vej, du må gå alene, du, som ikke kender Jesus. Det er igennem omvendelsens trange port. Hver ny generation må selv gå igennem omvendelsens og den nye fødsels trange port jf. Matthæusevangeliet 7,13-14.\nBed Jesus om, at det må ske:”Omvend mig, så bliver jeg omvendt, thi du er Herren mig Gud” (Jer 31,18, gl. oversættelse).\nJeg er taknemmelig for, at Gud kaldte nogen til at prædike Guds ord, så jeg blev standset i mine unge år! Der var nogen, som var klar over, at også unge fra kristne hjem måtte møde kaldet til omvendelse.\nEvangeliet åbnede mit hjertes øjne en sommerdag i 1981. Det er jeg Gud taknemmelig for! Nu blev det, jeg havde hørt i min barndom og ungdom, pludselig klart og levende for mig. Jeg var født på ny.\nJeg kunne sige med ordene ovenfor: “NU forstår jeg, at Gud ikke gør forskel på nogen.” NU forstår jeg og tror sandheden i ordene fra 1 Joh 2,1-2:\n”Hvis nogen synder, har vi en talsmand hos Faderen, Jesus Kristus, den retfærdige, han er et sonoffer for vore synder, og ikke blot for vore, men for hele verdens synder.”\nIkke blot for vore, men for hele verdens synder – mine synder – mine synder – mine synder! Det var som at træde ind i en hel ny verden. Jeg havde læst og hørt det så mange gange, men nu så jeg, at det var for mig.\nSker det ikke for næste generation, at de bliver født på ny, så går det, som flere unge gør i dag; de vender sig bort fra kristendommen.\nLad os bede om vækkelse for næste generation.\nRelaterede emner: Menighedsliv, omvendelse, Synd og tilgivelse, vækkelse


Samler du også på plasticposer?\nJa, jeg ved godt at det lyder mærkeligt. Folk har gennem tiderne samle på mange mærkværdige ting, men plasticposer? Nu er det jo ikke bare for plasticposernes skyld, faktisk har det meget lidt med det at gøre. Så fantastisk et materiale er plastic jo heller ikke. Nej, det er logoerne, og hvad typer tryk der eller måtte være, der er interessant.\nJeg har en stor samling af supermarkeds plasticposer. Jeg holder især meget af Irmas, der gennem tiderne har haft mange forskellige og flotte tryk på deres poser, men jeg samler altså på det meste.\nDet er især de mere aldrende plasticposer der er svære at få fat i, hvorfor jeg leder efter en, eller flere, der, ligesom jeg, er offer for denne mærkværdige samlermani, da jeg tror det vil være en hel del mere sandsynligt, at jeg samler har hvad jeg mangler.\nJeg er så absolut parat til at betale, men jeg har også selv mange specielle dubletter jeg vil være villig til at bytte med, hvis dette skulle have interesse. Så hvis du samler på plasticposer, og, ligesom jeg, har huller i din samling, kan vi sikkert finde ud at noget sammen. Håber at høre fra jer, og hvis ikke… Ja, jeg fortsætter i hvert fald min søgen og er altid klar til at tage en snak om min hobby.\nTags: design, plastic, plasticposer, poser\n← Cargo pants – Nogen der vil bytte?\nAlle tiders firmafest – Som at blive født på ny →\n14 comments on “Samler du også på plasticposer?”\n31. maj 2011 kl. 16:11\nHej, min far samlede også på plastikposer. Jeg har ikke noget at bruge dem til og bytter dem gerne væk 🙂 Plastikposerne er ikke alle i lige god stand, nogle er retv krøllede og andre har små huller. Jeg vil tro at de fleste er fra 80 erne. Har du andet end plastikposer at bytte med? Selv samler jeg på gamle glas, engelsk porcelæn eller dåser 🙂\n8. juni 2011 kl. 19:03\nHej. Jeg har 5 kasser med diverse plasticposer. Jeg har ikke talt dem, men vil skyde på der er omkring 1.000 stk. Hovedparten af dem vil jeg tro er 30-40 år gamle. Interesseret? Mvh Peter Børgesen, tlf. 60649094.\n22. juli 2011 kl. 9:59\nMin far er ved at rydde op på loftet og er i den forbindelse stødt på et par kasser med min gamle plastikposesamling. Jeg er fra 1956 så de må være en del år gamle. Hvis du er interesseret kan du kontakte mig\njeg har lige fundet 2 kuffert fulde af plastikposer hos min mor ,der skal flytte til noget mindre, jeg ved ikke noget om poserne, men hun vil gerne, det er en der er intereseret i dem ,der får dem, jeg foreslog lossepladsen ,men det måtte jeg ikke. så er du intereseret så giv lyd snarest\n8. november 2011 kl. 9:56\nHej med dig, jeg er nok den person herhjemme, der har allerflest poser. Jeg har 50.000 og har også en hel del fra supermarkeder og blandt andet også Irma. Hvis du vil høre mere om dem, så skriv til mig på: cko81@hotmail.dk.\nHej fra en tidligere posesamler.\nGitte Balslev siger:\n4. oktober 2013 kl. 3:54\nHej med dig. Jeg ved ikke, om du stadig er interesseret i plast poser, men jeg samlede på poser i 70`erne, og har mange. Jeg har ikke tal på, hvor mange jeg har, men det er nok 500 -600 stk. Har det stadig interesse, så kontakt mig.\nJeg kan godt se, at det er 4 år siden der sidst er skrevet her, men jeg prøver alligevel.\nJeg har samlet på plasticposer i 70’erne og 80’erne og har lige fundet en kasse med poser fra alle egne af Danmark samt en masse fra udlandet, bl.a. lufthavne.\nNu skal de altså ud – jeg skal flytte, så skriv endelig, hvis det stadig har interesse.\nJeg bor i Nyborg.\nSusanne Ravn siger:\n23. marts 2012 kl. 6:49\nEr du stadig interesseret i poser?\nEr du stadig interesseret i plastikposer?\nMin mor vil gerne sælge sin samling på 2-3000 poser, hun har samlet siden 60’erne.\nKontakt mig på min mail. Maria.kjaer@live.dk\nGerda Hjerrild siger:\n16. februar 2013 kl. 20:44\nUnder en hustømning har vi fundet en gammel plastpose i fin stand. På den ene side er reklame for Handelsbanken, og på den anden side er der logo for IX VM i Herrehåndbold, afviklet i Danmark i 1978.\nJeg har arvet 12 kasser indeholdende en samling af plasticposer for de sidste 30 år.\nHar du interesse i dem?\nSkriv gerne retur så jeg er sikker på du har set min besked!\nlone melsing siger:\nJeg kan se, at dit input er ved at være 3 år gammelt, men da der ikke er så mange i gruppen af plasticposesamlere, sender jeg alligevel min besked.\nMine poser har jeg samlet gennem de seneste 20-30 år, og det er overvejende specielle poser, ikke supermarkedsposer, mere poser med smukke motiver og nogle fra kunstudstillinger o.lign. Jeg vil tro, der kan være op til en 100 stk., så hvis du er interesseret, kan du maile til mig.\n29. juli 2014 kl. 12:07\nHej min gamle mor som er nu gået bort, samlet på papir/plastik poser. Jeg har en stor kasse fuld som du må få. Ring 22 90 55 29\n16. september 2015 kl. 7:33\nHejsa min svigerfar har nogle gamle plastikposer han vil sælger\nder ligger nogle irma poser imellem han har en hel flyttekasse med plastik poser fra 1970